कतिपय व्यक्तिले अण्डकोष र यो रहने थैली जसलाई अंग्रेजीमा स्क्रोटम भनिन्छ, यी दुवै एउटै हुन् भन्ने मान्छन् तर वास्तवमा कुरा त्यसो होइन । त्यसैले अण्डकोष थैलीमा भएका समस्यालाई पनि अण्डकोषको समस्या मान्नेहरू पनि प्रशस्तै छन् । तपाईंलाई थाहै होला, अण्डकोष (अण्डाशय) पुरुषमा भएको एउटा प्रमुख प्रजनन अङ्ग हो । शुक्रकीटको उत्पादन यहीँ हुन्छ र पुरुषत्व प्रदान गर्ने हार्मोन पनि । यो लिङ्गको फेद निर झुन्डिएको छालाको पातलो थैली (अण्डकोष थैली) भित्र हुन्छ । किशोरावस्था भरि नै यो निरन्तर बढ्ने क्रममा हुन्छ । यसको आकार हल्का चेप्टो हुन्छ । १० देखि १४ ग्राम तौलको यो अंगको आयतन सालाखाला ४ह३ह२ दशमलव ५ सेन्टिमिटर हुन्छ । यसभन्दा केही बढी र केही कम हुनु पनि सामान्य नै हो । अण्डकोषको आयतन तथा आकार व्यक्ति अनुसार फरक-फरक हुन्छ ।
